62. ΠΡΟΕΔΡΙΚΟ ΔΙΑΤΑΓΜΑ υπ’αριθ. 292 της 12/14 Σεπτ. 2001 (ΦΕΚ Α΄204) Καθορισμός κριτηρίων και διαδικασίας επιλογής υποψηφίων Επαγγελματιών Οπλιτών. Έχοντας υπόψη: α. Τις διατάξεις των άρθρων 2 και 3 του Ν. 2936/2001 "Επαγγελματίες οπλίτες και άλλες διατάξεις" (ΦΕΚ Α΄ 166). β. Τις διατάξεις των άρθρων 10 και 11 παραγρ. 14 του Ν. 2292/1995 "Οργάνωση και Λειτουργία Υπουργείου Εθνικής Άμυνας, διοίκηση και έλεγχος των Ενόπλων Δυνάμεων και άλλες διατάξεις" (ΦΕΚ Α΄ 35). (Μετά τη σελ. 1216,20)  Σελ. 1216,21 Τεύχος 1390 Σελ. 11 Μόνιμοι και Εθελοντές Οπλίτες και Ανθυπασπιστές 36.Ξ.α.62 γ. Τη γνωμάτευση υπ' αριθμ. 1/15Α/2001 Συνεδρίασης του Συμβουλίου των Αρχηγών Γενικών Επιτελείων. δ. Το γεγονός ότι από τις διατάξεις του παρόντος διατάγματος δεν προκαλείται δαπάνη εις βάρος του κρατικού προϋπολογισμού, σύμφωνα με το άρθρο 29Α παρ. 2 του Ν. 1558/1985 (ΦΕΚ Α΄ 137), όπως προστέθηκε με το άρθρο 27 του Ν. 2081/1992 (ΦΕΚ Α΄ 154) και αντικαταστάθηκε με το άρθρο 1 παρ. 2α του Ν. 2469/1997 (ΦΕΚ Α΄ 38). ε. Την υπ' αριθμ. Δ 519/13.8.2001 γνωμοδότηση του Β΄ Τμήματος Διακοπών του Συμβουλίου της Επικρατείας μετά από πρόταση του Υπουργού Εθνικής Άμυνας, αποφασίζουμε: Κριτήρια επιλογής ΄Αρθρ. 1.-Οι υποψήφιοι Επαγγελματίες Οπλίτες (ΕΠ.ΟΠ.) για τους κλάδους των Ενόπλων Δυνάμεων πρέπει να έχουν τα προσόντα του άρθρου 2 του Ν. 2936/2001 και, εν όψει της σχετικής προκηρύξεως για την πλήρωση θέσεων, επιλέγονται με τα εξής κριτήρια: α. Βαθμολογία αποδεικτικού σπουδών - πτυχίου:  (1) Πτυχίο ΑΕΙ: 450 μονάδες. (2) Πτυχίο ΤΕΙ: 400 μονάδες. (3) Σπουδαστές ΑΕΙ - ΤΕΙ περατώσαντες τουλάχιστον το πρώτο (1ο) έτος: 350 μονάδες.  (4) Απόφοιτοι ΙΕΚ (ή ισοτίμων σχολών εξωτερικού) δημοσίων ή ιδιωτικών αναγνωρισμένων από την αρμόδια κρατική υπηρεσία: 300 μονάδες. (5) Σπουδαστές ΙΕΚ (ή ισοτίμων σχολών εξωτερικού) δημοσίων ή ιδιωτικών αναγνωρισμένων από την αρμόδια κρατική υπηρεσία, περατώσαντες τουλάχιστον το πρώτο (1ο) έτος: 250 μονάδες. (6) Απόφοιτοι ΤΕΕ Β΄ Κύκλου (ή ισοτίμων σχολών εσωτερικού- εξωτερικού): 210 μονάδες. (7) Απόφοιτοι Λυκείου παντός τύπου (ή ισοτίμων σχολών εσωτερικού-εξωτερικού) αναλόγως βαθμού αποφοίτησης (10,1 - 14: 180 μονάδες, 14,1 - 16: 190 μονάδες, 16,1 - 18: 200 μονάδες, 18,1 - 20: 210 μονάδες). (8) Απόφοιτοι ΤΕΕ Α΄ Κύκλου (ή ισοτίμων σχολών εσωτερικού- εξωτερικού): 160 μονάδες. (9) Απόφοιτοι Β΄ Λυκείου παντός τύπου (ή ισοτίμων σχολών εσωτερικού-εξωτερικού) αναλόγως βαθμού προαγωγής (10,1 - 14: 130 μονάδες, 14,1 16: 140 μονάδες, 16,1 - 18: 150 μονάδες, 18,1 - 20: 160 μονάδες). (10) Απόφοιτοι Α΄ Λυκείου παντός τύπου (ή ισοτίμων σχολών εσωτερικού-εξωτερικού) αναλόγως βαθμού προαγωγής (10,1 - 14: 90 μονάδες, 14,1 16: 100 μονάδες, 16,1 - 18: 110 μονάδες, 18,1 - 20: 120 μονάδες). (11) Απόφοιτοι Γυμνασίου (ή ισοτίμων σχολών εξωτερικού) αναλόγως βαθμού αποφοίτησης (10,1 14: 50 μονάδες, 14,1 - 16: 60 μονάδες, 16,1 - 18: 70 μονάδες, 18,1 - 20: 80 μονάδες). Σελ. 1216,22 Τεύχος 1390 Σελ. 12 β. Χρόνος προϋπηρεσίας στην ειδικότητα, αποδεικνυόμενος με επικυρωμένο αντίγραφο του ασφαλιστικού φορέα και βεβαίωση του εργοδότη (υπολογίζεται ως προϋπηρεσία και η θητεία στις Ένοπλες Δυνάμεις μόνο στην ίδια ή αντίστοιχη ειδικότητα άλλου κλάδου των Ενόπλων Δυνάμεων):  (1) Προϋπηρεσία τουλάχιστον τριών (3) μηνών: 50 μονάδες. (2) Προϋπηρεσία πάνω από τρεις (3) μήνες και μέχρι έξι (6) μήνες: 100 μονάδες. (3) Προϋπηρεσία πάνω από έξι (6) μήνες και μέχρι εννέα (9) μήνες: 150 μονάδες. (4) Προϋπηρεσία πάνω από εννέα (9) μήνες και μέχρι δώδεκα (12) μήνες: 200 μονάδες. (5) Προϋπηρεσία άνω των δώδεκα (12) μηνών: 250 μονάδες. γ. Κάτοχοι Μεταλλίου Εξόχου Πράξεως (Βαθμολογία 200 μονάδες Χ συντελεστή 1 = 200 μονάδες). δ. Γνώση ξένων γλωσσών αναλόγως επιπέδου και βαθμολογίας του προσκομιζομένου πτυχίου επιπέδου LOWER και αντιστοίχου:  (1) Γνώση δύο (2) και άνω ξένων γλωσσών επιπέδου LOWER ή μίας (1) ξένης γλώσσας επιπέδου PROFICIENCY: 160 μονάδες. (2) Γνώση μίας (1) ξένης γλώσσας επιπέδου LOWER, βαθμολογίας "Α" και αντιστοίχου: 120 μονάδες. (3) Γνώση μίας (1) ξένης γλώσσας επιπέδου LOWER, βαθμολογίας "Β" και αντιστοίχου (βαθμολογίας που κυμαίνεται μεταξύ του "΄Αριστα" και της βάσης επιτυχίας): 80 μονάδες. (4) Γνώση μίας (1) ξένης γλώσσας επιπέδου LOWER, βαθμολογίας "C" και αντιστοίχου (βαθμολογίας που θεωρείται ως βάση επιτυχίας): 40 μονάδες. 36.Ξ.α.62 Μόνιμοι και Εθελοντές Οπλίτες και Ανθυπασπιστές ε. Από τις κατηγορίες που προβλέπονται στο ΝΔ 582/ 1970 (ΦΕΚ Α΄ 136), όπως τροποποιήθηκε με το Ν. 1287/ 1982 (ΦΕΚ Α΄ 128) τα παιδιά στρατιωτικών των τριών κλάδων των Ενόπλων Δυνάμεων που φονεύθηκαν ή πέθαναν (στον πόλεμο ή στην ειρήνη) κατά την εκτέλεση διατεταγμένης υπηρεσίας και ένεκα ταύτης, παιδιά πολυτέκνων, παιδιά ή αδέλφια αναπήρων ή θυμάτων στρατιωτικών (Στρατού - Ναυτικού - Αεροπορίας) ειρηνικής περιόδου ή αναπήρων πολέμου, παιδιά ή αδέλφια θυμάτων Εθνικής Αντίστασης και επιπλέον από τις κατηγορίες που προβλέπονται στο άρθρο 17 παρ. 8 του Ν. 2190/1994 (φ. 28) τα παιδιά πολεμιστών ζώνης των πρόσω τουλάχιστον επί τετράμηνο (Βαθμολογία 100 μονάδες Χ Συντελεστή 1 = 100 μονάδες). στ. Υπηρετούντες ή υπηρετήσαντες ως Οπλίτες Βραχείας Ανακατάταξης (ΟΒΑ) στις Ένοπλες Δυνάμεις (Βαθμολογία 100 μονάδες Χ συντελεστή 1 = 100 μονάδες).  ζ. Υπηρετούντες ή υπηρετήσαντες στις Ειδικές Δυνάμεις με οποιαδήποτε ειδικότητα, εφόσον οι υποψήφιοι πρόκειται να καταταγούν στην ίδια ή σε αντίστοιχη ειδικότητα άλλου κλάδου των Ενόπλων Δυνάμεων (Βαθμολογία 100 μονάδες Χ συντελεστή 1 = 100 μονάδες). η. Εντοπιότητα μονίμως διαμενόντων σε παραμεθόριες περιοχές (διαμονή στην εν λόγω περιοχή τουλάχιστον τα τελευταία πέντε (5) έτη) αποδεικνυόμενη με βεβαίωση της οικείας δημοτικής ή κοινοτικής αρχής (Βαθμολογία 1 μονάδα Χ συντελεστή 50 = 50 μονάδες). θ. Κατοχή πτυχίου προγραμματιστή Η/Υ: (1) Σχολής ΑΕΙ: 40 μονάδες (2) Σχολής ΤΕΙ: 35 μονάδες (3) ΙΕΚ (ή ισοτίμων σχολών εξωτερικού): 25 μονάδες (4) ΤΕΕ (ή ισοτίμων σχολών εσωτερικού-εξωτερικού): 20 μονάδες.  ι. Υπηρετήσαντες στις Ένοπλες Δυνάμεις με ειδικότητα Αλεξιπτωτιστή ή Υποβρύχιου Καταστροφέα, εφόσον οι υποψήφιοι πρόκειται να καταταγούν σε αντίστοιχη ειδικότητα (Βαθμολογία 20 μονάδες Χ συντελεστή 1 = 20 μονάδες). Σύσταση επιτροπών Άρθρ. 2.-Για την επιλογή των υποψηφίων Επαγγελματιών Οπλιτών συστήνεται το Συμβούλιο Επιλογής ΕΠ.ΟΠ. και οι ακόλουθες επιτροπές, οι οποίες συντονίζονται από αυτό:  α. Επιτροπή Ελέγχου Δικαιολογητικών β. Επιτροπή Επιλογής Υποψηφίων γ. Επιτροπή Ψυχοτεχνικών Εξετάσεων δ. Επιτροπή Αθλητικών Δοκιμασιών Αρμοδιότητες επιτροπών - σύνταξη πινάκων Άρθρ.3.-1. Η Επιτροπή Ελέγχου Δικαιολογητικών ελέγχει την πληρότητα των υποβληθέντων δικαιολογητικών ως προς τα προσόντα των υποψηφίων, όπως αυτά αναφέρονται στο άρθρο 2 του Ν. 2936/2001 και στην προκήρυξη πλήρωσης θέσεων και συντάσσει πίνακες των κατάλληλων και ακατάλληλων με βάση τα δικαιολογητικά. 2. Η Επιτροπή Επιλογής Υποψηφίων αφού βαθμολογήσει τα δικαιολογητικά των υποψηφίων, σύμφωνα με τα κριτήρια του άρθρου 1 του παρόντος, συντάσσει πίνακα βαθμολογίας τους. Σε περίπτωση ισοβαθμίας προηγείται ο υποψήφιος με το μεγαλύτερο βαθμό στα κριτήρια με τη σειρά προτεραιότητας που καθορίζεται στο άρθρο 1. 3. Από τον ανωτέρω πίνακα βαθμολογίας, οι υποψήφιοι καλούνται κατά σειρά για ψυχοτεχνικές και υγειονομικές εξετάσεις καθώς και για αθλητικές δοκιμασίες, σύμφωνα με το σύστημα επιλογής εκάστου κλάδου των Ενόπλων Δυνάμεων. 4. Μετά την ολοκλήρωση της παραπάνω διαδικασίας το συμβούλιο επιλογής συντάσσει τους τελικούς πίνακες επιτυχόντων - επιλαχόντων που κυρώνονται από τον Αρχηγό του οικείου Γενικού Επιτελείου.  Κατάταξη επιτυχόντων Άρθρ. 4.-1. Οι Διευθύνσεις Στρατολογίας των κλάδων για ΣΞ και ΠΑ, η ΔΝΕ για το ΠΝ και οι αρμόδιες Διευθύνσεις των Κοινών Σωμάτων καλούν τους επιτυχόντες για κατάταξη, ενώ οι κενές θέσεις που πιθανόν να υπάρξουν, λόγω μη παρουσίασης ή αποχώρησης προ της ορκωμοσίας, καλύπτονται από τους επιλαχόντες. 2. Μετά την ορκωμοσία των καταταχθέντων οι αρμόδιες Διευθύνσεις των κλάδων και οι Διευθύνσεις των Κοινών Σωμάτων, συντάσσουν τον τελικό πίνακα ονομασίας, σύμφωνα με τη βαθμολογία των υποψηφίων, ο οποίος κυρώνεται από τον Αρχηγό του οικείου Γενικού Επιτελείου. Έναρξη Ισχύος - Δημοσίευση Άρθρ. 5.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 